Osku Pajamäki heinäkuussa 2010.
**Osku Markus Oskari Pajamäki** (s. 8. kesäkuuta 1970 Helsinki) on helsinkiläinen SDP:n kaupunginvaltuutettu ja tv-tuottaja. Hän työskentelee Funny Films Oy:n toimitusjohtajana. Hän oli 20 vuotta Helsingin kaupunginvaltuutettuna vuoden 1996 kunnallisvaaleista alkaen. Vuosina 1996–2000 hän oli Demarinuorten puheenjohtajana ja vaikutti vuosina 1996–2002 SDP:n puoluehallituksessa. Marraskuusta 2012 alkaen hän toimi SDP:n valtuustoryhmän puheenjohtajana, mutta ei asettunut enää ehdokkaaksi vuoden 2017 vaaleissa.

Pajamäki julkaisi vuonna 2006 kirjan *Ahne sukupolvi – Suurten ikäluokkien perintö*, jossa hän syyttää sodan jälkeen syntyneitä suuria ikäluokkia ahneudesta ja muutosvastarinnasta. Hänen mukaansa suuret ikäluokat ovat itsekäs ikäpolvi, joka ei välitä jälkeläisistään.*lähde?*

Vuonna 2011 Pajamäki julkaisi teoksen *Perintö vai perintä*, jossa hän ehdottaa uutta "sukupolvisopimusta", eläkeiän ja eläkemaksujen nostamista, suurten ikäluokkien tulevien hoivamenojen rahastoimista työeläkerahojen tapaan sekä sapattilomia nuoremmille sukupolville.

Elämä
-----

Pajamäki on opiskellut kansantaloustiedettä. Hän työskenteli aiemmin Yellow Film & TV -konserniin kuuluvan Filmiteollisuus Finen palveluksessa, joka tuotti muun muassa *Itse valtiaat* -sarjaa. Hänen nimensä oli vuosina 2001–2008 esitetyn ohjelman lopputeksteissä vaihtelevasti muun muassa titteleillä "suunnittelu", "poliittinen taustoitus" ja "background artist". Pajamäki oli alun perin nimeltään vain Markus Oskari Pajamäki, mutta hän lisäsi nimen Osku, koska se oli vakiintunut hänen lempinimekseen ja hän halusi käyttää sitä virallisesti.*lähde tarkemmin?*

Pajamäki on ollut SDP:n ehdokkaana kaikissa eduskuntavaaleissa vuosina 1995–2011. Hän pääsi varasijalle vuoden 2003 eduskuntavaaleissa ja oli ehdokkaana vuoden 2007 eduskuntavaaleissa Helsingin vaalipiirissä, mutta ei tullut valituksi.*lähde?*

Teokset
-------

* *Valtakirja*. Helsinki: Urheilukulttuurin Ystävät ry, 2003. ISBN 952-99111-0-6.
* *Ahne sukupolvi: Suurten ikäluokkien perintö*. Helsinki: Ajatus, 2006. ISBN 951-20-6938-5.
* *Perintö vai perintä*. Helsinki: Helsinki-kirjat, 2011. ISBN 978-952-5874-47-1.

Lähteet
-------

1. ↑  Pajamäki Osku Helsingin kaupunki.  Arkistoitu 19.12.2014. Viitattu 27.11.2014.
2. ↑  Metsämäki, Mikko: Pajamäki herätti Funny Filmsin henkiin  23.4.2009. Markkinointi&Mainonta. Viitattu 17.1.2010.
3. ↑  Minä Osku *Osku.net*. Viitattu 27.11.2014.
4. 1 2  Osku Pajamäki demareiden valtuustoryhmän johtoon *helsinginuutiset.fi*.  6.11.2012. Viitattu 27.11.2014. [vanhentunut linkki]
5. ↑  Osku Pajamäki ehdottaa uutta sukupolvisopimusta eläkkeistä, hoivasta ja ympäristöstä *Helsinki-kirjojen verkkosivusto*.  8.3.2011. Helsinki-kirjat. Viitattu 8.3.2011.
6. ↑  Osku Pajamäki: Ahne sukupolvi


|  |  |  |  |
| --- | --- | --- | --- |
| 

| * n
* k
* m
Sosialidemokraattisten Nuorten puheenjohtajat |
| --- |
|  |
| 
* Viljo Virtanen (1959–1964)
* Väinö Vilponiemi (1964–1970)
* Ulf Sundqvist (1970–1973)
* Pekka Sarkkinen (1973–1979)
* Jorma Bergholm (1979–1983)
* Matti Tukiainen (1983–1986)
* Juha Eskelinen (1986–1990)
* Tarja Filatov (1990–1994)
* Antti Vuolanne (1994–1996)
* Osku Pajamäki (1996–2000)
* Kalle Räisänen (2000–2002)
* Petteri Oksa (2002–2006)
* Heta Välimäki (2006–2010)
* Timo Kontio (2010–2012)
* Joona Räsänen (2012–2016)
* Mikkel Näkkäläjärvi (2016–2020)
* Pinja Perholehto (2020–)

 |

 |